Ńdɔ Ǹtondôbə ǎ zu dzó ai Mósɛs nâ: “Tám yēn ! Matə́le wa anə́ Zāmbá ású Farawóŋ, mǎnyɔ̄ŋ Árǒn kig a ńtɔ̄á wa profɛ́d. 2Wǎ wāyi kɔ́bɔ é mam mə́sə mǎyi wa tə́bəle, mǎnyɔ̄ŋ Áron nyé ǎ ngakad Farawóŋ nə́ á dzōgē bɔ́n bə́ Ísraɛ̂l bə́ kódō nyé á sí 3hədá, mayi vəŋan ńnə̄m Farawóŋ ḿbə̂ alɛ̌d. Ńdɔ̄ hḿ māyi bulǔ mə̄ndəm ai biyə̌ŋ bí mam byámā á ńnam Égîptɛn. 4Dá, Farawóŋ təge mína vógolo. Wɔ́ wámā wâyi dzudubu Égîptɛn á ńlō, ńdɔ mazu vǎ mīńkán bítá myámā, bod báma, bɔ́n bə́ Ísraɛ̂l, á sí Egîptɛn, á ngul miǹson. 5Egîptɛn bə́ zū hḿ yə̌m naa mǎ mə̄ nə́ Ńtondôbə ḿból māyi tyé wɔ́ wámā Égîptɛn, ńdɔ mǎyi fámī bɔ́n bə́ Ísraɛ̂l á zāŋ dzābán” 6Ńdɔ̄ Mósɛs bân Áron bə́ ngábɔ̄ nálā, bə́ bɔ̄ fɔ̄ɔ̄ və anə́ Ńtondôbə a ngátə́bəle bɔ́. 7Mósɛs a ngábə́ mīḿbú məwóm mwom, Árǒn kig mim̀bú mə̄wóm mwom ai mílɛ́, ábōg bə́ kələ dzóan ai Farawóŋ. 8Ǹtondôbə nyé ai Mósɛs bân Áron nâ: